Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6461

b) S-módú válaszjeladó fedélzeti felszerelését körzeti léginavigációs egyezmény alapján a 2.1.3.3.1 és 2.1.3.3.2 pontoknak megfelelően követelik meg. Megjegyzés. – 324 km/h (175 csomó) sebességet meghaladó maximális tényleges utazósebességű légijárművek számára előírt, hogy 21,0 dBW-nál nem kisebb csúcsteljesítménnyel üzemeljenek, ahogyan azt a 3.1.210.2 c) pontban meghatározták. 2.1.5.4 Képesség közlés S-módú squitter-ek esetén 2.1.5.4.1 S-módú adatgyűjtő squitter (kérés nélküli fedélzetről leadott sugárzás) esetén, a 3.1.2.8.5.1 pont rendelkezéseivel összhangban kell biztosítani a képesség közlést minden 1995. január 1-jén vagy ezután felszerelt S-módú válaszjeladó számára. 2.1.5.4.2 Ajánlás. – Kiterjesztett squitter üzemelésre kialakított válaszjeladók rendelkezzenek olyan lehetőséggel, hogy az adatgyűjtő squitter-eket üzemen kívül helyezzék, amikor a kiterjesztett squitterek kerülnek sugárzásra. Megjegyzés. – Ez megkönnyíti az adatgyűjtő squitter-ek elnyomását, ha az összes ACAS egységet átalakították a kiterjesztett squitter vételére. 2.1.5.5 Kiterjesztett hosszúságú közlemény (ELM) sugárzási teljesítménye Annak érdekében, hogy megkönnyítsék a meglévő S-módú válaszjeladók olyan átalakítását, hogy a teljes S-mód képességet magukban foglalják, az eredetileg 1999. január 1-je előtt gyártott válaszjeladóknak lehetővé kell tenniük 16 ELM szegmensből álló köteg sugárzását 20 dBW minimális teljesítmény szinten. Megjegyzés. – Ez 1 dB engedményt jelent a 3.1.2.10.2 pontban megadott teljesítmény előíráshoz képest. 2.1.6 SSR S-módú címzés (légijármű címzés) A másodlagos légtérellenőrző radar S-módú címzése a 16 777 214 huszonnégy-bites légijármű címek egyike, amelyet az ICAO a Lajstromozó Államnak, vagy a közös jel regisztráló hatóságnak osztott ki és a 3.1.2.4.1.2.3.1.1 pontban és a 10. Annex III. kötet, I. rész, 9. fejezet Függelékében leírtaknak megfelelően kijelölt. 2.2 Emberi tényezőkre vonatkozó meggondolások Ajánlás. – Az emberi tényezők alapelveit a légtérellenőrző radar és összeütközés-elhárító fedélzeti rendszerek tervezésénél és tanúsításánál figyelembe kell venni. Megjegyzés. – Az emberi tényezők alapelveire vonatkozó útmutató anyag a Doc 9683-ban, Emberi tényezők oktatási kézikönyv (Human Factors Training Manual) és a Circular 249-ben (Emberi tényezőkre vonatkozó tömör kivonat 11. szám – Emberi tényezők a CNS/ATM rendszerekben) (Human Factors Digest No. 11 – Human Factors in CNS/ATM Systems) kiadványokban található.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes